Hacio'r Iaith 2015

__TOC__
===Beth yw Hacio'r Iaith?===
Mae Hacio'r Iaith yn gynhadledd agored undydd ar y thema technoleg, y we ac iaith.
Cyfle i bobol sy'n gwneud projectau gwe a thechnoleg i ddod i gyflwyno eu profiadau ac i ddysgu oddi wrth ein gilydd mewn awyrgylch braf, hamddenol a drwy gyfrwng y Gymraeg. 
Os ydych yn bwriadu mynychu Hacio'r Iaith 2015, cofiwch gofrestru.
===Cofrestru===
Mae'n bwysig bod pawb sy'n bwriadu dod yn cofrestru o flaen llaw. Fel arall, allwn ni ddim sicrhau y bydd lle i chi ar y diwrnod (a'n bwysicach fyth, rhywbeth i chi fwyta!). 
Cofrestrwch am Hacio'r Iaith 2015
Mae lle i nifer cyfyngedig o bobol ond os bydd mwy yn cofrestru isod yna bydd angen i ni edrych eto ar y trefniadau ystafell. Bydd yn ddigon hawdd addasu os bydd mwy.
Bydd angen i bawb trefnu eu llety eu hunain. Mae'r Ganolfan Rheolaeth yn cynnig prisiau arbennig i Hacio'r Iaith.
===Sut i gyfrannu at y wici Hacio'r Iaith 2015===
Er mwyn ysgrifennu ar dudalen wici Hacio'r Iaith 2015 rhaid i chi gofrestru yma fel aelod o wici Hedyn.net. 
Peidiwch bod ofn golygu'r dudalen, ond triwch roi eich llofnod wrth unrhyw olygiad neu ychwanegiad fel ein bod yn gwybod pwy ydych chi. 
===Strwythur y digwyddiad===
Mae'n gynhadledd agored am ei fod yn cael ei drefnu ar sail egwyddor open source. Mae hyn yn golygu bod cyfle i unrhywun ddod, am ddim, a chyflwyno am bwnc o'u dewis nhw (yn ddibynnol ar sicrhau slot amser). Mae wedi ei drefnu ar sail digwyddiadau BarCamp, sydd yn anffurfiol iawn, lle caiff trefn y dydd yn cael ei benderfynu gan y siaradwyr. 
Mae croeso i chi gyflwyno am be bynnag da chi isio, ond mae'r pwyslais ar gyfrannu nid eistedd nol a gwrando. Chydig yn bryderus? Darllenwch hwn.
Peidiwch anghofio hefyd am y blog grŵp Hacio'r Iaith fydd yn rhoi rhagor o wybodaeth am y digwyddiad a lle arall i drafod wrth i'r diwrnod nesau.
====Dyddiadau====
Dydd Gwener, 6 Mawrth 2015
* 9:30-16.00 Trwy Ddulliau Technoleg
* Amser i'w gadarnhau--> Swper Nos Wener
Dydd Sadwrn, 7 Mawrth 2015
* Amser: 09:00-tua 18:30 Hacio'r Iaith 2015 (prif ddigwyddiad)
* 19:00--> y dafarn
====Lleoliad====
Y Ganolfan Rheolaeth Busnes, Prifysgol Bangor, Bangor.
==== Di-wifr ====
Bydd taflenni gyda chodau i chi fedru cael mynediad at y we trwy ddiwifr.
==== Cinio ganol dydd Sadwrn ====
Darperir cinio am ddim drwy haelioni Canolfan Bedwyr a'r Uned Technolegau Iaith i'r sawl fydd wedi cofrestru ar gyfer y digwyddiad.
===Rhaglen y dydd===
Fel y nodwyd uchod mae trefn arferol BarCamp yn golygu bod rhaglen y dydd yn cael ei benderfynu gan y cyflwynwyr, a hynny ar y diwrnod, ond bydd rhai sesiynau yn cael eu trefnu o flaen llaw. 
Bydd gweddill y sesiynau yn cael eu trefnu yn ystod slot gyntaf y diwrnod gan roi cyfle i bawb hawlio eu lle.
Yn ogystal â'r wici yma, mae croeso i chi adael eich syniad fel sylw ar y cofnod blog Hacio'r Iaith 2015 neu eu trydar nhw gyda #haciaith.
==== Cyngor am wneud sesiwn ====
* Cer i Beth yw'r fformat BarCamp? am ragor o fanylion am y fformat.
* Plis awgrymwch syniadau! Awgrymu yw'r unig ffordd i weld os oes diddordeb yn eich pwnc. Mae modd i chi rannu ar y tudalen wici yma (creu cyfrif), ar Twitter gyda'r hashnod #haciaith ac ar y datganiad ar blog Hacio'r Iaith.
* Mae pethau ymarferol yn hwyl.
* Dewch i ofyn. Dewch i ddysgu. Does dim rhaid i chi arbenigo yn y pwnc o gwbl i drefnu sesiwn!
* Os ydych chi am ddangos rhywbeth does dim rhaid i chi creu cyflwyniad PowerPoint/Google Drive. Fel arfer mae rhywbeth yn fyw gallu bod yn fwy diddorol na sioe sleidiau... Mae'n haws i'w baratoi hefyd!
* Neges arbennig i bobl o gwmnïau mawr a sefydliadau mawr... Henffych well! Croeso cynnes i Hacio'r Iaith. Plîs meddyliwch sut ydych chi'n gallu cymryd rhan. Dw i'n siŵr bod llwyth o adnoddau, cynnwys, syniadau, prosiectau agored gyda chi. Ie, CHI! Plîs meddyliwch tu hwnt i 'cyhoeddi-menter-gorfforaethol-newydd-mewn-sesiwn'. Cynnwys a chyfranogaeth yn hytrach na chyhoeddusrwydd. Diolch am ddarllen. :-)
====Sesiynau 'Pendant'====
Os ydych chi'n gwybod yn bendant am sesiwn yr hoffech chi ei gynnal yna nodwch y sesiwn yma. 
Mae'n ddefnyddiol gwybod am rai sesiynau o flaen llaw er mwyn cynyddu diddordeb yn y digwyddiad ac er mwyn i bobol allu paratoi. 
O ran ffurf y sesiynau gallwn nhw fod yn: sgwrs anffurfiol, cyflwyniad unigol, gweithdy ymarferol, demo, panel, ford gron, fideo ayyb. 
=====Beth yw 'sentiment analysis' yn Gymraeg? Cyflwyniad i system Blurrt=====
:Cyflwyniad/gweithdy gan Owain Rhys Lewis
=====Megameth=====
:Mae'r sesiwn hon yn ymwneud â methiannau. Clywch am brosiectau digidol sydd wedi methu er mwyn sbarduno sgwrs, dysgu a gwelliannau! Bydd cyfle i rannu eich methiant digidol hefyd.
:* Mae megameth gyda fi i'w rannu --Carlmorris (sgwrs) 20:05, 20 Chwefror 2015 (UTC)
=====Gêmeiddio dysgu a defnyddio'r Gymraeg=====
RPGs yn a dosbarth, gweithle a cartref fel ffordd o annog dysgu, newid ymddygiad a datblygu arferion da (neu cael gwared ar arferion drwg) 
:Sesiwn gan --Leiafee (sgwrs) 16:00, 26 Chwefror 2015 (UTC)Leia Fee
=====Gall unrhyw un gyfieithu=====
:Gweithdy gan Aled Powell
Bydd Aled yn dangos fel gall unrhyw un gyfrannu i gyfieithu meddalwedd cod agored a rhai gynnyrch cwmnïau masnachol. Bydd yn ein cyflwyno i rhai o'r systemau a theclynnau gwahanol sydd ar gael i hwyluso'r broses fel y gallen ni gyd cyfrannu i gynyddu'r ystyr eang o raglenni sydd ar gael yn y Gymraeg. 
Mae Aled wedi gweithio ar gyfeithiadau chwaraeydd VLC, FileZilla, Notepad+++, Skype a gwefannau DuckDuckGo, Doodle a LibreOffice ac mae'r gwaith yn parhau gyda nifer o brosiectau eraill, gan gynnwys Twitter. 
=====Sesiwn o sesiynau=====
:Cyfres o feicro-gyflwyniadau 7-10 munud. Aml-gyfranog
=====Golygathon Wicipedia=====
:Cyfrannwch at y wefan Gymraeg fwyaf poblogaidd! Croeso i bawb gan gynnwys dechreuwyr.
:Bydden i'n gallu rhedeg un trwy'r dydd (splitio yn ddau sesiwn dan ofal sawl person - Rhys W
=====Helpwch fapio Cymru - diweddariad LlGC=====
:Illtud Daniel yn rhoi cyflwyniad i gwpwl o brosiectau cyfrannu torfol yn ymwneud â enwau lleoedd yn Nghymru. Rhyngwynebau newydd georeferencing arloesol gan y Llyfrgell Genedlaethol i alluogi'r dorf i'n helpu i gofnodi enwau hanesyddol caeau Cymru a'u perchnogion, ffermwyr a defnydd.
:Arwain at drafodaeth ehangach am gronfa agored bellach o enwau lleoedd Cymru.
:Croesawu cyfraniadau gan unrhywun sydd â phrofiad o OpenStreetMap a'r Gymraeg.
:Hefyd cipolwg sydyn ar wefan newydd y Llyfrgell sy'n drysorfa o ddelweddau - nifer fawr allan o hawlfraint a gellid ei hail-ddefnyddio'n rhydd.
=====Sesiwn 8=====
=====Sesiwn 9=====
=====Sesiwn 10=====
====Sesiynau Posib====
Dyma lle gallwch chi sgwennu am bwnc yr hoffech chi, efallai, siarad amdano ar y dydd. Lle i roi syniadau tentative am sesiwn neu drafodaeth.
=====Sesiwn Golygu Wicipedia gydag API Cysill ar-lein Techiaith=====
: Dwi (Patrick robertson) yn cynnig gwneud sesiwn ar sut i ddefnyddio'n API newydd (gweler fama). Y syniad ydi addasu ein sgript enghreifftiol Gwirio Wicipedia fel bod modd mewnbynnu cywiriadau yn ôl i Wicipedia.
: Efallai gall y sesiwn yma fod yn sesiwn "Adnoddau'r Porth Technolegau Iaith" yn gyfan gwbwl, lle bydd modd i bobl ofyn cwestiynau ar yr adnoddau a hacio gyda nhw
=====Sesiwn am @DyddiadurKate=====
:Sesiwn am @DyddiadurKate gan Sara Huws - manylion i ddilyn. Gweld mwy am y Dyddiadur ar flog y prosiect.
=====Gweiadur=====
Os nad ydych eisoes wedi creu cyfrif ar http://www.gweiadur.com, mae'n werth gwneud i weld pa mor gynhwysfawr ydyw. Bydd Nudd Lewis yn dod i Hacio'r Iaith ac mae wedi cytuno i wneud sesiwn, ond nid yw'n siwr beth i'w baratoi. O'm rhan i (Rhys) hoffwn glywed am yr ochr dechnegol a'r ochr cynnwys. Falle beth yw'r cynlluniau at y dyfodol, beth am y 'bartneriaeth' gyda Google? Oes cyfleoedd newydd wrth i wasanaethau eraill (geiriadur BBC) ddiflanu? A fydd API? Bobl eraill, beth hoffech wybod/glywed? --Rhyswynne (sgwrs) 21:24, 4 Mawrth 2015 (UTC)
:Hoffwn i glywed am amcanion/egwyddorion y prosiect. Mae'n braf i weld bod dewis o fwy nag un geiriadur ar y we. Ond hefyd sut mae'r tîm tu ôl i Gweiadur eisiau datblygu i fod yn unigryw ac yn wahanol i'r rhai eraill? --Carlmorris (sgwrs) 12:20, 5 Mawrth 2015 (UTC)
=====Rhywun i wneud sesiwn ymarferol o glipiau Vine?=====
=====Rhywun i wneud gweithdy PhotoShop/GIMP?===== 
=====#cymruddyfodoliaeth=====
=====Yr Haclediad?=====
=====Sesiwn a=====
=====Sesiwn b=====
=====Sesiwn c=====
=====Sesiwn ch=====
====Trefnu'r Dydd====
Byddwn yn defnyddio system open grid i wneud hyn. Bydd y slotiau amser rhydd yn cael eu rhoi ar fwrdd gwyn neu ddarn mawr o bapur a byddwch yn gallu nodi teitl eich sesiwn a dewis lle gwag ar y grid. 
 
===== Rheol Dwy Droed=====
Mae mwy nag un peth yn digwydd ar yr un pryd ac mae sesiynau gwahanol yn apelio at bobl wahanol. Felly mae croeso i unrhyw un camu allan o unrhyw sesiwn cyn y diwedd. Dyma'r Rheol Dwy Droed.
=====Ystafelloedd=====
* Canolfan Rheolaeth - derbynfa
:Neuadd ar gyfer amserlen, sgwrsio, coffi a chinio
* D0:08 (Prif Ddarlithfa)
:Rhwng 2 a 50 o westeion
:Llawr UG
:Offer: cyfrifiaduron, sgrin a thaflunydd, system sain gyda dau PA
* D2:02 (Darlithfa Ganolig)
:Rhwng 2 a 30 o westeion
:Llawr 2
:Offer: cyfrifiaduron, sgrin a thaflunydd, system PA
* Yr Ystafell Ddysgu
:Rhwng 2 a 30 o westeion
:Llawr 1
:Offer: cyfrifiaduron, sgrin a thaflunydd
* Ystafell Fwrdd Uchaf 
:Rhwng 2 a 30 o westeion 
:Llawr G
:Offer: Dim offer cyfrifiadurol - stafell fach ddistaw ar gyfer cyfarfodydd bach
=====Hyd Slotiau=====
50 munud - er mwyn rhoi 10 munud rhwng pob sesiwn er mwyn ail-ymgynnull, ail-drefnu sesiynau a dewis ystafelloedd.
=====Yr Amserlen Wag=====
Dyma'r amserlen wag ar gyfer y diwrnod. Os ydych chi wedi am arwain sesiwn/gweithdy yna croeso i chi fachu slot o flaen llaw. Gallwn ni ail-drefnu fore Sadwrn. 
Amser 	A 	B 	C 	Ch
09.00-9.50 	Coffi, cofrestru, dechrau trefnu sesiynau	Coffi, cofrestru, dechrau trefnu sesiynau	Coffi, cofrestru, dechrau trefnu sesiynau	Coffi, cofrestru, dechrau trefnu sesiynau
10.00-10.50	Sesiwn 1(a) 	Sesiwn 1(b) 	Sesiwn 1(c) 	Sesiwn 1(ch)
11.00-11.50	Sesiwn 2(a) 	Sesiwn 2(b) 	Sesiwn 2(c) 	Sesiwn 2(ch)
12.00-12.50	Sesiwn 3(a) 	Sesiwn 3(b) 	Sesiwn 3(c) 	Sesiwn 3(ch)
13.00-13.50	Cinio 	Cinio 	Cinio 	Cinio
14.00-14.50	Sesiwn 4(a) 	Sesiwn 4(b) 	Sesiwn 4(c) 	Sesiwn 4(ch)
15.00-15.50	Sesiwn 5(a) 	Sesiwn 5(b) 	Sesiwn 5(c) 	Sesiwn 5(ch)
16.00-16.50	Sesiwn 6(a) 	Sesiwn 6(b) 	Sesiwn 6(c) 	Sesiwn 6(ch)
16.50-17.15	Sesiwn gloi 	Sesiwn gloi 	Sesiwn gloi 	Sesiwn gloi
====Trefnwyr====
Mae lot o bobol wedi tynnu at ei gilydd i gyd-drefnu'r digwyddiad, ond os oes ganddoch chi gwestiwn penodol am yr elfennau gweinyddol neu o'r wasg ag eisiau rhywun i siarad yna gallwch chi gysylltu a Carl Morris neu Rhys Wynne.
=== Trwy Ddulliau Technoleg ar ddydd Gwener ===
Mae'r Uned Technolegau Iaith (Techiaith) yn cynnal cynhadledd y diwrnod cyn Hacio'r Iaith ar y 6ed dan y teitl Trwy Ddulliau Technoleg. Mae’r gynhadledd rhyngwladol hwn yn lansio Porth Technolegau Iaith Cenedlaethol Cymru a'n cynnwys siaradwyr gwadd o Dde Affrica, yr Alban, Iwerddon, Catalonia a Gwlad y Basg.
Mae angen cofrestru am y diwyddiad Trwy Ddulliau Technoleg ar wahan i Hacio'r Iaith 2015.
Trwy Ddulliau Technoleg: rhagor o fanylion
Trwy Ddulliau Technoleg: amserlen
Trwy Ddulliau Technoleg: cofrestru
=== Swper Nos Wener ===
Cynnig arbennig o gyri cig neu gyri llysieuol am £8.50 i unrhyw un fydd o gwmpas nos Wener ym mar y Ganolfan Rheolaeth.
E-bostiwch m.prys@bangor.ac.uk i ni gael syniad o’r nifer fydd yn dod.
Mae swper ar y noson flaenorol wastad yn elfen boblogaidd o Hacio'r Iaith. Mae croeso cynnes i bawb (hyd yn oed i unrhyw un sydd ddim yn rhydd ar y dydd Sadwrn!).
=== Teithio a Llety ===
====Teithio====
=====Cyn y digwyddiad=====
* Rhyswynne yn cynnig lifft, gadael ganol Caerdydd pnawn Gwener rhwng 4:15 a 4:30pm. cysylltwch drwy e-bost: rhysw1 [malwen] gmail.com Gadewch i mi wybod erbyn diwedd dydd Mercher plis.
* Leiafee yn isio lifft, o Abertawe pnawn Gwener ar ôl 4:00. Unrhywun? cysylltwch drwy e-bost: leiafee [malwen] totalise.co.ukk
* person 1
* person 2
=====Wedi'r digwyddiad=====
* Carl Morris yn cynnig lifft ar hyd yr A470 i Gaerdydd ar ôl bach o swper ym Mangor ar nos Sadwrn. 07891 927252
* Rhyswynne yn cynnig lifft, yn ol i Gaerdydd, yn fuan wedi diwedd y digwyddiad ar y dydd Sadwrn.
* person 3
* person 4
====Parcio====
Mi ddylai digon o le parcio fod ar gael ym maes parcio'r Ganolfan Rheolaeth ar ddydd Sadwrn (y fynedfa nesaf i'r chwith ar ôl y Ganolfan Rheolaeth wrth ddod o gyfeiriad Prif Adeilad y Brifysgol ar Ffordd y Coleg).
Fel arall bydd prif faes parcio Prifysgol Bangor (ychydig bach lawr yr heol) ar gael am ddim ar ôl 5YH nos Wener.
==== Llety ====
Mae angen archebu llety ar wahan i'ch tocyn ar gyfer y digwyddiad.
===== Y Ganolfan Rheolaeth =====
Ffoniwch 01248 365900 i wneud ymholiadau neu archebu llety yn y Ganolfan Rheolaeth. Dwedwch y geiriau hudol Hacio'r Iaith am ostyngiad.
===== Llefydd eraill ym Mangor =====
Wrth gwrs mae rhagor o lefydd i aros ym Mangor a'r cylch.
* Gwesty Eryl Môr (wrth y pier) yn cynnig llety weddol rhad
===Sut allwch chi helpu?===
manylion yn fuan
====Gwirfoddoli====
Mae llwyddiant y digwyddiad yn lwyr ddibynnol ar y bobol sy'n dod. Yn wahanol i gynhadleddau arferol y chi sy'n ffurfio'r sesiynau ac yn llywio'r diwrnod. Mae disgwyl i bawb sy'n dod i wneud rhyw fath o gyfraniad tuag at lwyddiant y digwyddiad, nid jest ista nôl a gwrando.
Os nad ydych chi eisiau siarad neu gyflwyno, gallwch helpu drwy: 
* roi cymorth a chyngor ar yr ochr dechnegol
* cofnodi a chyfathrebu sesiynau drwy flogio byw (gallwch ddefnyddio haciaith.com i wneud hynny)
* helpu ar y ddesg groeso/tywys pobol
* cymryd rhan ar-lein os nad ydych yn gallu bod yno!
====Noddwyr - Diolch yn fawr! ====
* Diolch i Brosiect Porth Technolegau Iaith Cenedlaethol Cymru
* Diolch i Mei Gwilym am noddi'r bwyd.
* Diolch i Iestyn Lloyd am waith dylunio i Hacio'r Iaith
====Tagiau ====
#haciaith yw tag swyddogol y digwyddiad. Defnyddiwch o ym mhob cofnod blog, tweet, llun, fideo am y digwyddiad a byddwn ni'n gallu dilyn y drafodaeth.
====Digwyddiad Facebook====
Gwahoddwch eich ffrindiau trwy'r digwyddiad Facebook.
Categori:Hacio'r Iaith